Document ID: 32011D0459

TARYBOS SPRENDIMAS
2011 m. liepos 18 d.
dėl Europos Sąjungos tarnautojų teismo teisėjų skyrimo
(2011/459/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 257 straipsnio ketvirtą pastraipą,
kadangi:
(1)
Europos Sąjungos tarnautojų teismo (toliau - Tarnautojų teismas) teisėjų Stéphane GERVASONI, Paul J. MAHONEY ir Harissios TAGARAS kadencija baigiasi 2011 m. rugsėjo 30 d.;
(2)
buvo paskelbtas viešas kvietimas teikti kandidatūras (1) siekiant šešerių metų laikotarpiui paskirti tris Tarnautojų teismo teisėjus;
(3)
Protokolo Nr. 3 dėl Europos Sąjungos Teisingumo Teismo statuto I priedo 3 straipsnio 3 dalimi įsteigto komiteto posėdžiai įvyko 2011 m. sausio 13-14 d., kovo 3-4 d. ir kovo 22 d. Po šių posėdžių komitetas pateikė nuomonę dėl kandidatų tinkamumo eiti Tarnautojų teismo teisėjų pareigas ir prie šios nuomonės pridėjo tinkamiausios aukšto lygio patirties turinčių kandidatų sąrašą;
(4)
todėl iš pirmiau minėto kandidatų sąrašo laikotarpiui nuo 2011 m. spalio 1 d. iki 2017 m. rugsėjo 30 d. reikėtų paskirti tris asmenis, siekiant užtikrinti subalansuotą Tarnautojų teismo narių sudėtį, skiriant juos iš valstybių narių piliečių iš kuo platesnės geografinės teritorijos ir atsižvelgiant į atstovaujamas nacionalines teisines sistemas,
PRIĖMĖ ŠĮ SPRENDIMĄ:
1 straipsnis
Europos Sąjungos tarnautojų teismo teisėjais laikotarpiui nuo 2011 m. spalio 1 d. iki 2017 m. rugsėjo 30 d. skiriami:
-
René BARENTS
-
Kieran BRADLEY
-
Ezio PERILLO.
2 straipsnis
Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje 2011 m. liepos 18 d.

Labels: 11
15